Opatrenie PSK: **2.6.2 Podpora zberu a dobudovania, intenzifikácie a rozšírenia systémov triedeného zberu komunálnych odpadov**

Oprávnená aktivita/zameranie výzvy: **Množstvový zber zmesového komunálneho odpadu**

|  |  |
| --- | --- |
|  | Popis PPP |
| **Podmienka oprávnenosti aktivít projektu** | **Cieľom výzvy je zníženie množstva produkovaného zmesového komunálneho odpadu**  **Hlavná aktivita projektu:**  - podpora zavádzania váženého množstvového zberu zmesového komunálneho odpadu (ZmKO) ako nástroja na zníženie množstva produkovaného ZmKO, a to prostredníctvom budovania/obstarania nevyhnutnej infraštruktúry.  Žiadateľ preukáže mechanizmus zavedenia množstvového zberu ZmKO (predovšetkým mechanizmus zavedenia poplatku za vážený množstvový zber ZmKO vo výške, ktorá je priamo úmerná množstvu ZmKO vyprodukovaného pôvodcom za daný čas).  Žiadateľ musí v rámci projektu deklarovať/preukázať (napr. formou zmlúv o budúcich zmluvách, návrhov zmlúv), že vyzbieraný zmesový komunálny odpad bude spracovaný, napr. upravený v zariadení na mechanicko – biologickú úpravu, energetickým zhodnotením, a nebude ukladaný priamo po vyzbieraní na skládku odpadov bez predchádzajúceho spracovania.  Projekt musí byť v súlade s Programom odpadového hospodárstva SR na roky 2021-2025 a zároveň s Programom predchádzania vzniku odpadu SR na roky 2019 – 2025.  Realizáciou projektu sa musí zabezpečiť zníženie množstva produkovaného zmesového komunálneho odpadu v záujmovom území.  **Oprávnení žiadatelia (mimo pravidiel týkajúcich sa štátnej pomoci):**  V rámci tejto výzvy sú oprávnenými žiadateľmi subjekty zabezpečujúce výkon samosprávnych úloh alebo subjekty, ktoré konajú ako verejné orgány vykonávajúce verejnú právomoc v oblasti zabezpečovania verejnoprospešných služieb zberu a nakladania s KO; konkrétne:   * obec, * združenie obcí, * príspevková organizácia obce, * rozpočtová organizácia obce, * právnická osoba oprávnená na podnikanie podľa § 2 ods. 2 Obchodného zákonníka, ktorá je v 100 % vlastníctve obce/obcí, ktorá je oprávnená na nakladanie s odpadom, * nezisková organizácia poskytujúca všeobecne prospešné služby v oblasti tvorby a ochrany životného prostredia, ktorá je v 100 % vlastníctve obce/obcí, * združenie právnických osôb, ktorého členmi sú výlučne obce, resp. subjekty v 100 % vlastníctve obce/obcí.   **Oprávnení žiadatelia/partneri (v rámci pravidiel týkajúcich sa štátnej pomoci – schéma štátnej pomoci):**   * právnická osoba oprávnená na podnikanie podľa § 2 ods. 2 Obchodného zákonníka, ktorá je oprávnená na nakladanie s odpadom   **Ukazovatele:**  - Investície do množstvového zberu komunálnych odpadov (EUR)  - Zníženie množstva produkovaného zmesového komunálneho odpadu na obyvateľa (t/rok)  **Rámcový okruh oprávnených výdavkov:**   * stavebné výdavky súvisiace s výstavbou stojísk (oprávnené výlučne pre žiadateľa mimo pravidiel štátnej pomoci), * nákup hardvéru a softvéru pre evidenciu odpadov * nákup vážiacich nadstavieb   **Rámcový okruh neoprávnených výdavkov:**   * nákup zberových nádob a kontajnerov na zmesový komunálny odpad * nákup zberových nádob a kontajnerov na vytriedené zložky KO * nákup zberových vozidiel * budovanie zberných dvorov |
| Forma preukázania splnenia PPP zo strany žiadateľa |
| Žiadateľ preukazuje splnenie PPP prostredníctvom:   * formulára ŽoNFP * prílohy č. X ŽoNFP |
| Spôsob predloženia prílohy |
| Prílohu č. X predkladá žiadateľ prostredníctvom ITMS ako sken/kópia originálu v takom rozlíšení, ktoré umožní rozpoznanie jej obsahu. |
| Spôsob overovania PPP zo strany poskytovateľa |
| Poskytovateľ na overenie splnenia PPP využíva: |
| Doba plnenia/overenia PPP |
| PPP sa overuje v konaní o žiadosti, a je potrebné ju plniť kontinuálne počas realizácie projektu a obdobia jeho udržateľnosti[[1]](#footnote-1). |

Dotazník splnenia základnej podmienky v zmysle prílohy IV Nariadenia Európskeho parlamentu a Rady (EÚ) 2021/1060

|  |  |  |  |
| --- | --- | --- | --- |
| **Názov základnej podmienky relevantnej pre ŠC 2.6 v zmysle Nariadenia Európskeho parlamentu a Rady (EÚ) 2021/1060** | **Kritériá splnenia základnej podmienky** | **Bude nastavením Podmienky oprávnenosti aktivít projektu zabezpečené splnenie základnej podmienky?** | **Slovné zdôvodnenie** |
| 2.6.  Aktualizované plánovanie odpadového hospodárstva | Jeden alebo viacero programov odpadového hospodárstva uvedených v článku 28 smernice Európskeho parlamentu a Rady 2008/98/ES sú zavedené, vzťahujú sa na celé územie členského štátu a zahŕňajú:  1. Analýzu súčasného stavu odpadového hospodárstva v dotknutej geografickej oblasti vrátane druhu, množstva a zdroja vyprodukovaného odpadu a hodnotenia ich budúceho vývoja, pričom sa zohľadnia očakávané vplyvy opatrení stanovených v programoch predchádzania vzniku odpadu, ktoré sa vypracovali v súlade s článkom 29 smernice 2008/98/ES.  2. Posúdenie existujúcich systémov zberu odpadu vrátane materiálov a územného pokrytia triedeného zberu a opatrení na zlepšenie jeho fungovania, ako aj potreby nových systémov zberu.  3. Posúdenie nedostatku investícií, v ktorom sa odôvodňuje potreba uzavretia existujúcich zariadení na spracovanie odpadu a dodatočnej alebo modernizovanej infraštruktúry na nakladanie s odpadom, spolu s informáciami o zdrojoch príjmov, ktoré sú k dispozícii na pokrytie nákladov na prevádzku a údržbu.  4. Informácie o lokalizačných kritériách pre určenie miesta a o kapacite budúcich zariadení na zneškodňovanie odpadu. Informácie o lokalizačných kritériách pre určenie lokalizácie budúcich miest a o kapacite budúcich zariadení na spracovanie odpadu. | áno | Realizácia opatrení je v súlade s cieľmi a opatreniami uvedenými v Programe odpadového hospodárstva SR na roky 2021 – 2025, ktorého schválením bola splnená predmetná základná podmienka a Programom predchádzania vzniku odpadu SR na roky 2019 – 2025. |

1. Obdobie udržateľnosti je definované v čl. 65 nariadenia Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku (ďalej len „nariadenie o spoločných ustanoveniach“). [↑](#footnote-ref-1)